Heining deurboor man wat val | Maroela Media
Heining deurboor man wat val
'n 30-jarige man het Dinsdagmiddag kritieke beserings opgedoen toe hy op 'n palissade geval het terwyl hy 'n palmboom op die Intaka-eiland in die middel van die Century City-uitbreiding in Kaapstad gesnoei het.
Ross Campbell, woordvoerder van ER24, sê paramedici het omstreeks 14:20 die man ondersoek nadat hy met 'n boot deur plaaslike veiligheidswagte van die eiland gebring is tot waar paramedici hom kon behandel.
Die skerp punt van die heining het met die val die man se bors deurboor en afgebreek en paramedici moes noodgedwonge die stuk verwyder waarna hy gestabiliseer moes word.
Die man is later na 'n private hospitaal gehaas vir verdere mediese behandeling.
Dit is in dié stadium nog onduidelik wat tot die voorval gelei het.
Man sterk goed aan ná Brits-aanval
Sjoe, spoedige beterskap!
As ń mens bokant ń pallisade heining moet werk hang jy ń paar ou buitebande daaroor. ń Veiligheidsharnas wat aan die boom vas was sou ook gewerk het. Wat is sy toesighouer se verskoning oor hoekom hy so onveilig gewerk het.